พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของสถาบันการอาชีวศึกษา พ.ศ. 2558
ประกาศวันที่ 2015-05-01

content: พระราชกฤษฎีกา ว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของสถาบันการอาชีวศึกษา พ.ศ. ๒๕๕๘
content: ภูมิพลอดุลยเดช ป.ร. ให้ไว้ ณ วันที่ ๓๐ เมษายน พ.ศ. ๒๕๕๘ เป็นปีที่ ๗๐ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของสถาบันการอาชีวศึกษา อาศัยอำนาจตามความในมาตรา ๒๒ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช
content: ๒๕๕๗ กับมาตรา ๔๒ วรรคสอง และมาตรา ๔๖ วรรคสอง แห่งพระราชบัญญัติการอาชีวศึกษา พ.ศ. ๒๕๕๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของสถาบันการอาชีวศึกษา พ.ศ. ๒๕๕๘”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้กำหนดปริญญาตรีในสาขาวิชาเทคโนโลยี เรียกว่า “เทคโนโลยีบัณฑิต” ใช้อักษรย่อ “ทล.บ.” ทั้งนี้ หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วย
sectionNo: 4
content: มาตรา ๔ ครุยวิทยฐานะชั้นปริญญาตรีของสถาบันเป็นเสื้อคลุมแขนยาวทำด้วยผ้าโปร่งสีขาว ผ่าอกตลอด ยาวคลุมเข่า มีสำรดรอบขอบ สำรดต้นแขน และสำรดปลายแขน ดังต่อไปนี้ (๑) สำรดรอบขอบและสำรดปลายแขน พื้นสำรดทำด้วยผ้าสักหลาดสีแดงเลือดหมู กว้าง ๑๐ เซนติเมตร มีแถบสีทอง กว้าง ๑ เซนติเมตร ที่ริมทั้งสองข้าง
sectionNo: 4
content: ตอนกลางสำรดมีแถบสีทอง กว้าง ๓.๔ เซนติเมตร และมีตราสถาบันทำด้วยโลหะดุนนูนสีเงิน ขอบเป็นโลหะสีทอง เส้นผ่าศูนย์กลาง ๔.๕ เซนติเมตร ติดบนสำรดรอบขอบด้านหน้าอกทั้งสองข้าง (๒) สำรดต้นแขน พื้นสำรดทำด้วยผ้าสักหลาดสีแดงเลือดหมู กว้าง ๖.๕ เซนติเมตร มีแถบสีทอง กว้าง ๑ เซนติเมตร ที่ริมทั้งสองข้าง
sectionNo: 4
content: ตอนกลางสำรดมีแถบสีทอง กว้าง ๑.๓ เซนติเมตร
sectionNo: 5
content: มาตรา ๕ เข็มวิทยฐานะของสถาบัน มีลักษณะเป็นรูปตราสถาบัน ทำด้วยโลหะดุนนูน ลงยาสีขาว ขอบเป็นโลหะลงยาสีทอง เส้นผ่าศูนย์กลาง ๓.๘ เซนติเมตร
sectionNo: 6
content: มาตรา ๖ ครุยประจำตำแหน่งและเครื่องหมายประกอบครุยประจำตำแหน่งของนายก สภาสถาบัน กรรมการสภาสถาบัน ผู้บริหารสถาบัน และคณาจารย์ของสถาบัน มีดังต่อไปนี้ (๑) นายกสภาสถาบัน ครุยเป็นเสื้อคลุมแขนยาวทำด้วยผ้าโปร่งสีขาว ผ่าอกตลอด ยาวคลุมเข่า มีสำรดรอบขอบ สำรดต้นแขน และสำรดปลายแขน ดังต่อไปนี้ (ก) สำรดรอบขอบ
sectionNo: 6
content: พื้นสำรดทำด้วยผ้าสักหลาดสีแดงเลือดหมู กว้าง ๑๐ เซนติเมตร โดยทาบแถบสีทอง กว้าง ๑ เซนติเมตร จำนวนหกแถบ บนผ้าสักหลาดสีแดงเลือดหมู มีระยะห่างระหว่างแถบ ๐.๘ เซนติเมตร มีสำรดเฉียงโดยพื้นสำรดทำด้วยผ้าสักหลาดสีแดงเลือดหมู กว้าง ๑๐ เซนติเมตร วางเฉียง ๓๖ องศา ทาบบนสำรดรอบขอบบริเวณกลางอกเสื้อ มีแถบสีทอง กว้าง
sectionNo: 6
content: ๑ เซนติเมตร ที่ริมทั้งสองข้าง แบ่งครึ่งผ้าสักหลาดสีแดงเลือดหมูที่เหลือ ๘ เซนติเมตร ทาบแถบสีทอง กว้าง ๑ เซนติเมตร บนผ้าสักหลาดสีแดงเลือดหมู ณ จุดแบ่งครึ่งข้างละหนึ่งแถบ รวมสองแถบ และใช้แถบสีทอง กว้าง ๐.๕ เซนติเมตร ทาบบนผ้าสักหลาดสีแดงเลือดหมู ส่วนที่เหลือทั้งสองข้างมีตราสถาบันทำด้วยโลหะ ดุนนูนสีเงิน
sectionNo: 6
content: ขอบเป็นโลหะสีทอง เส้นผ่าศูนย์กลาง ๖ เซนติเมตร ติดกลางสำรดเฉียงทั้งสองข้าง (ข) สำรดต้นแขนและสำรดปลายแขน แบ่งเป็นสามตอน ระยะห่างตอนละ ๒ เซนติเมตร แต่ละตอน กว้าง ๓.๕ เซนติเมตร พื้นสำรดทำด้วยผ้าสักหลาดสีแดงเลือดหมู มีแถบสีทอง กว้าง ๑ เซนติเมตร ที่ริมทั้งสองข้าง
sectionNo: 6
content: ให้มีสายสร้อยประกอบครุยประจำตำแหน่งนายกสภาสถาบัน ทำด้วยโลหะสีทองประกอบด้วยตราสถาบันร้อยเรียงเป็นเส้น กึ่งกลางสายสร้อยประดับตราสถาบัน ยึดติดกับครุยประมาณร่องหัวไหล่ และมีโบสีทองสองชั้นประดับบนบ่าทั้งสองข้าง (๒) กรรมการสภาสถาบัน เช่นเดียวกับนายกสภาสถาบัน เว้นแต่สายสร้อยทำด้วยโลหะสีเงิน (๓)
sectionNo: 6
content: ผู้อำนวยการสถาบัน เช่นเดียวกับกรรมการสภาสถาบัน เว้นแต่สายสร้อยทำด้วยโลหะสีทอง และโบสีทองมีหนึ่งชั้น (๔) รองผู้อำนวยการสถาบัน ผู้ช่วยผู้อำนวยการสถาบัน ผู้อำนวยการวิทยาลัย ผู้อำนวยการสำนัก ผู้อำนวยการศูนย์ ผู้อำนวยการหน่วยงานที่เรียกชื่ออย่างอื่นที่มีฐานะเทียบเท่าวิทยาลัย
sectionNo: 6
content: และรองผู้อำนวยการของตำแหน่งดังกล่าว เช่นเดียวกับผู้อำนวยการสถาบัน เว้นแต่ไม่มีสายสร้อยประดับ (๕) คณาจารย์ เช่นเดียวกับรองผู้อำนวยการสถาบัน ผู้ช่วยผู้อำนวยการสถาบัน ผู้อำนวยการวิทยาลัย ผู้อำนวยการสำนัก ผู้อำนวยการศูนย์ ผู้อำนวยการหน่วยงานที่เรียกชื่ออย่างอื่นที่มีฐานะเทียบเท่าวิทยาลัย
sectionNo: 6
content: และรองผู้อำนวยการของตำแหน่งดังกล่าว เว้นแต่สำรดรอบขอบพื้นสำรดทำด้วยผ้าสักหลาด สีแดงเลือดหมู กว้าง ๑๐ เซนติเมตร มีแถบสีทอง กว้าง ๑ เซนติเมตร ที่ริมทั้งสองข้าง เว้นระยะห่าง ๐.๕ เซนติเมตร ทั้งสองข้าง ทาบแถบสีทอง กว้าง ๐.๗ เซนติเมตร เว้นระยะห่าง ๐.๕ เซนติเมตร ทั้งสองข้าง ทาบแถบสีทอง กว้าง ๑ เซนติเมตร
sectionNo: 6
content: บนผ้าสักหลาดสีแดงเลือดหมู ส่วนที่เหลือทั้งสองข้าง มีตราสถาบันทำด้วยโลหะดุนนูนสีเงิน ขอบเป็นโลหะสีทอง เส้นผ่าศูนย์กลาง ๖ เซนติเมตร ติดบนสำรดรอบขอบด้านหน้าอกทั้งสองข้าง และไม่มีโบประดับ
sectionNo: 7
content: มาตรา ๗ ให้สถาบันจัดทำครุยวิทยฐานะ เข็มวิทยฐานะ และครุยประจำตำแหน่ง ตามพระราชกฤษฎีกานี้ขึ้นไว้เป็นตัวอย่าง
sectionNo: 8
content: มาตรา ๘ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้
content: ผู้รับสนองพระบรมราชโองการ พลเอก ประยุทธ์ จันทร์โอชา นายกรัฐมนตรี
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากได้มีการประกาศใช้บังคับพระราชบัญญัติการอาชีวศึกษา พ.ศ. ๒๕๕๑ ประกอบกับมาตรา ๔๒ วรรคสอง และมาตรา ๔๖ วรรคสอง แห่งพระราชบัญญัติดังกล่าวบัญญัติว่า การเรียกชื่อปริญญาในสาขาวิชา การใช้อักษรย่อสำหรับสาขาวิชา และการกำหนดลักษณะ ชนิด ประเภท
content: และส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้